Diari Oficial de la Generalitat Valenciana


Sumari del DOGV 6834, del 06-08-2012 (2012/7816)

DECRET 128/2012, de 3 d'agost, del Consell, pel qual es modifica el Decret 209/2001, de 18 de desembre, per mitjà del qual es van fixar el règim i les quanties dels preus públics que ha de percebre l'Institut Valencià de la Joventut (IVAJ).
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/08/03/128/dof/vci/html**

### Dades del document

Número de DOGV
:   6834

Data del DOGV
:   06-08-2012

Secció del DOGV
:   I. DISPOSICIONS GENERALS

Número del document
:   2012/7816


Data del document
:   03-08-2012

Organisme emissor
:   Conselleria de Justícia i Benestar Social

Tipus de document
:   Decret

Correcció d'errades

Anàlisi jurídica

 Descriptors 

:   * Institut Valencià de la Joventut Generalitat Jove
    * jove
    * llista de preus
    * legislació
    * preu autoritzat

DECRET 128/2012, de 3 d'agost, del Consell, pel qual es modifica el Decret 209/2001, de 18 de desembre, per mitjà del qual es van fixar el règim i les quanties dels preus públics que ha de percebre l'Institut Valencià de la Joventut (IVAJ). [2012/7816]  
Preàmbul  
  
Mitjançant el Decret 209/2001, de 18 de desembre, del Consell, es van establir el règim i les quanties dels preus públics que ha de percebre l'Institut Valencià de la Joventut (IVAJ), en relació amb la prestació d'una sèrie de servicis, activitats i lliuraments de béns que este institut realitza en l'exercici de les seues funcions i que s'assenyalaven en l'annex que incorporava la disposició. L'annex esmentat va ser modificat mitjançant el Decret 78/2010, de 30 d'abril, del Consell, amb la supressió d'una sèrie de servicis que tenien uns preus que deixaven de ser públics en virtut del caràcter comercial de l'activitat prestada. Van romandre com a preus públics, i per tant s'assenyalaven en el nou annex, el preu de mensualitat de les residències juvenils i els preus per la realització d'activitats de formació en animació juvenil.  
La Llei 18/2010, de 30 de desembre, de la Generalitat, de Joventut de la Comunitat Valenciana, va modificar la denominació de l'Institut Valencià de la Joventut, que va passar a denominar-se Institut Valencià de la Joventut.Generalitat Jove (IVAJ.GVA JOVE), conservant-ne la naturalesa d'entitat autònoma de la Generalitat de caràcter mercantil.  
La situació econòmica actual ha afectat els servicis prestats en les residències juvenils, amb un índex d'ocupació que ha baixat en els últims dos anys. Això obliga a introduir modificacions en la prestació del servici que permeten adequar millor l'oferta a la demanda real. En este sentit, facilitar una major diversitat en la forma d'ocupació de les habitacions, que possibilite la demanda constatada d'habitacions individuals, es planteja com una forma d'elevar l'ocupació. Per a això cal modificar l'annex del Decret 209/2001, de 18 de desembre, del Consell, ja modificat pel Decret 78/2010, de 30 d'abril, amb l'objecte de preveure distints preus per a tipus d'allotjament diversos, segons siga en habitació individual o compartida.  
De conformitat amb el que disposa l'article 43 de la Llei del Consell, s'han emés informes favorables a la tramitació d'este decret per part de les direccions generals de Tributs i de Pressupostos.  
  
D'altra banda, es va sol·licitar al Consell de la Joventut de la Comunitat Valenciana l'informe disposat en l'article 20.2 de la Llei 18/2010, de 30 de desembre, de la Generalitat, de Joventut de la Comunitat Valenciana, amb data 24 de maig de 2012, sense que haja fet cap tipus d'al·legació.  
Per tot això, a proposta del conseller de Justícia i Benestar Social i amb la deliberació prèvia del Consell, en la reunió del dia 3 d'agost de 2012,   
  
DECRETE  
  
Article únic. Modificació de l'annex, règim i quanties dels preus públics  
Es modifica el punt 1 de l'annex del Decret 209/2001, de 18 de desembre, del Consell, per mitjà del qual es van fixar el règim i les quanties dels preus públics que ha de percebre l'Institut Valencià de la Joventut (IVAJ), en la redacció que en fa el Decret 78/2010, de 30 d'abril, del Consell, en els termes que es detallen en l'annex d'esta disposició.  
  
DISPOSICIÓ TRANSITÒRIA  
  
Única. Règim transitori de preus públics  
En el cas que l'adjudicació de places de residents s'haja publicat amb anterioritat a l'entrada en vigor d'este decret, l'increment en el preu s'aplicarà a partir de la mensualitat següent a la data de la publicació d'esta norma.  
  
  
  
  
ANNEX  
  
Preus públics que ha de percebre l'Institut Valencià de la Joventut.Generalitat Jove  
  
1. Preu de mensualitat a les residències juvenils  
  
  
  
  
  
  
\* \* \* \* \* \* \* \* \* \*   
  
  
  
ANEXO  
  
Precios públicos a percibir por el Institut Valencià de la Joventut.Generalitat Jove  
  
1. Precio de mensualidad en las residencias juveniles  
  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o inferior que s'oposen al que disposa este decret.  
  
DISPOSICIÓ FINAL  
  
Única. Entrada en vigor  
Esta norma entrarà en vigor l'endemà del dia que es publique en el Diari Oficial de la Comunitat Valenciana.  
  
València, 3 d'agost de 2012  
  
El president de la Generalitat,  
ALBERTO FABRA PART  
  
El conseller de Justícia i Benestar Social,  
JORGE CABRÉ RICO


Còpia Permalink ELI